CELEX: C2004/217/39
Language: et
Date: 2004-08-28 00:00:00
Title: Kohtuasi T-183/04: Hagi, mille Tokai Europe GmbH esitas 25. mail 2004 Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/21
            
         Hagi, mille Tokai Europe GmbH esitas 25. mail 2004 Euroopa Ühenduste Komisjoni vastu
   (Kohtuasi T-183/04)
   (2004/C 217/39)
   Kohtuasja menetluse keel: saksa keel
   Euroopa Ühenduste Esimese Astme Kohtule on esitanud 25. mail 2004 hagi Euroopa Ühenduste Komisjoni vastu Tokai Europe GmbH, asukoht Mönchengladbach (Saksamaa), keda esindab Rechtsanwalt G. Kroemer.
   Hageja palub esimese astme kohtul:
   
               —
            
            
               tühistada komisjoni 1. märtsi 2004. aasta määrus (EÜ) nr 384/2004 teatavate kaupade klassifitseerimise kohta kombineeritud nomenklatuuris (1);
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja on tulemasinate tootja ning tulemasinate ja nende osade importija. Esitatud hagis palub ta tühistada komisjoni määruse (EÜ) nr 384/2004.
   Hageja väidab, et kuna komisjon on vaidlustatud määruses klassifitseerinud metallrattad, mida kasutatakse tulemasinate tootmiseks ja mida imporditakse Mehhikost ja Hongkongist, tollinomenklatuuri alamrubriiki 961390 kui “osad” (tulemasinate), on komisjon laiendanud alamrubriigi sisu. Selle tulemusel klassifitseeriti tulemasinate osadena esmatooted, mida kasutatakse ka teiste kaupade valmistamiseks, mis ei kuulu rubriiki 9613. Sellega on komisjon väljunud oma kaalutlusõiguse piiridest.
   Lisaks väidab hageja, et komisjon on eksinud kaupade objektiivsete tunnuste järgi klassifitseerimise põhimõtte vastu, sest ta lähtus tulemasinate metallrataste kasutusotstarbest. Kõnealuses määruses esitatud on otseselt viidatud metallrataste kasutusotstarbele.
   Peale selle leiab hageja, et metallrataste klassifitseerimisel ei ole komisjon järginud Tollikoostöö Nõukogu selgitusi Harmoneeritud Süsteemi (HS) kohta, sest komisjon on lähtunud – nagu ta põhjenduses märkinud – sihtotstarbe kriteeriumist, mitte tunnuse kriteeriumist.
   
      (1)  ELT L 64, lk 21.